
السلام عليكم ورحمة الله وبركاته 
الحمد لله وحده» والصلاة والسلام على من لا ني بعده» وأشهد أن لا إله إلا الله وحده لا شريك له. وأشهد أن محمدًا عبده ورسوله؛ أما 
بعد؛ 

حياكم الله إخوان الأفاضل وأخواتٍ الفضليات» ولقاء جديد مع "وقفاتنا التربوية مع السنة النبوية". 

وكنا في لقائنا السابق توقفنا مع ملمح مهم من ملامح التعامل مع الشريعة الغرّاء؛ ألا وهو مكانة الإنسان» مكانتك أنت كعبد لله -سبحانه 
وتعالى- في ظل هذه الشريعة, وازاي إن هذا الملمح يحتاج منا إلى تركيز» إلى تدبر, إلى فَهم عميق» وازاي إن الإنسان فعلًا بتتغير علاقته مش 
جرد بس بعلاقته بالشريعة, علاقته بكل ما حوله» عندما يدرك هذه المنظومة المتكاملة التي جاءت من لدن حكيم خبير» وحابب إن أنا 
أستكمل أيضًا هذه الفكرة في هذا اللقاء. 

وهنبداً فيه أيضًا مع حديث نتوقف معه وقفة تدبرية: 

عن أبى سعيد الخدري -رضي الله عنه- أن النبي -صلى الله عليه وسلم- قال: 'إِيَكُمْ الو بالطّدقات فقالوا: يا رَسِولَ الل ما لنا من 
تجالسنا بد نَتَحَدَّتُ فيهاء فقالَ: إِذ أَبَيْتمْ إل الممجْلِسَ, فأغطُوا الطَّرِيقَ حَقَّهُ قالوا: وما حَق الطريق يا رَسِولَ اللَه؟ قالَ: غَضُ البَصّرِ وكفُ 
الأڏى» ورد السلام والأمْرُ بامعروف, والنّهِيْ عن المنكر. ١‏ 

طبعًا يعني هذا الحديث أيضًا من الأحاديث التي ها الكثير من الجوانب؛ سواء من الناحية الفقهية ونحو هذاء لكن هناك أيضًا ملمح لأستكمل 
بحا الفكرة التي بدأناها؛ ملمح علاقة الشرع بيك وعلاقتك أنت بالشرع» ملمح عظيم جدًا يعني ازاي إن أنت لو نظرت إلى هذا النص وهو 
نص -لاحظ- نص تشريعي» ودي برضه نقطة حابب أشير إليها كويس» لما يأتيك نص من الشرع» كلام الشرع؛ سواء في القرآن أو في السنةء 
يختلف عن كلامنا نحن, يعني احنا في كلامنا بتبص تلاقي يعني كلامنا خليط ما بين الجد والهزل» كلامنا ممكن يكون فيه أشياء فعلًا بنقصد 
فيها معان عظيمة وأشياء أخرى لا نقصد فيها إلا مجرد مغلا كلام عادي من أمور الحياة العاديةء أو أحياتا كلام فيه شيء من الحزل ونحو هذاء 
لكن عندما نتعامل مع النص الشرعي» النص الشرعي لابد أن تضعه في هذا المنظور العظيم» هذا نص من الشرع» كلام تشريعي» فالشرع لا 
يأ إلا بالأمور العظيمةء أمر الشريعة أمر عظيم, فعندما يأتيك النص الشرعي يتكلم عن شيء معين لابد أن تنظر أولّا من منظور: أن هذا 
هو الشرع وهذا كلام الشرع» قبل أن تتكلم على التفاصيل الجزئية التي سوف تتناوها. 


١‏ ميج البخاري 

فكرة ان ازاي الشرع صان العبد المؤمن» وازاي إن هو جعل له مكانة عظيمة, وازاي إن هو جعل كل ما يمس الإنسان المؤمن له اعتباره» كل 
دا أمر عظيم» لو كملت بقى الفكرة» شوف ازاي هذا الشرع أتى بنص تشريعي يصون لك الطريق الذي ستسير فيه» مجرد الطريق اللي أنت 
هتعبره في حياتك كان له نص تشربعي نزل به ينظم من شأنه, تاي القط الفكرة؛ 


احنا بنتكلم علي كلام من مشكاة الشرع» مش كلام من أمور الحياة اللي ما بينا الأمور العاديةء كلام ورد على لسان رسول الله -صلى الله 
عليه وسلم-؛ بنضعه في هذا الموضع التعظيمي, ثم تنظر ازاي هذه الشريعة العظيمة تناولت هذه الجزئية, ازاي إن الشرع اهعم حتى بالطريق 
العام اللي أنت هتمشي فيه» ازاي إن الطريق بتاعك كان له نص تشريعي ينظّم من شأنه» ازاي إن الشرع اهتم حتى بمذا الجانب من جوانب 
حياتك اللي هو جانب عادي جدَاء بل يمكن جانب عابر جدًا في حياتك وأنت محدش فينا هينزل يقعد في الشارع» لكن أنت بتمر في الشارع 
بتاعك دا تمر عابرء لقطة ما بتاخذش من عمرك إلا لحظات» أنت عمرك, بتبقى قاعد في بيتك قاعد في شغلك» يعني لك مكان مغلا مستقر 
فيه, الشارع بيساوي ايه في حياتك؟ عبارة عن ثمرء نمر عابر الممر العابر دا مكنش مهملء الشرع اهتم بإنه ينظم لك هذا الممرء وازاي إن 
أنت فيه هتمرء وازاي إن مرورك العابر دا يكون على الحال الذي ترضاه أنت ولا يكون فيه أي إيذاء لك, تخيل! الطريق له حق؛ "فأغطُوا 
الطريق حَقه". 

يعني لما تفهم دا وتضعه في الإطار اللي احنا عاوزين نركز فيه ونتدبر فيه هتقدر تنتقل إلى كلية الشريعة الأمور الكلية بقى في الشريعة» ازاي 
الشرع راعى كل أمورك الصغير والكبيرء الأمور اللي تك في داخل وخاصة نفسك والأمور الخارجية» الأمور اللي بتمسّك وأنت في بيتك 
أنت في شغلك, أنت في علاقاتك مع الناس» حتى -لاحظ دي- حت الممر العابر اللي أنت هتمر فيه» مكنش دا عابر في الشرع» كان محل 
اهتمام» كان محل يعني نزول نص تشريعي ينظّم هذا الممر العابر. 

والله اللقطة دي فعلًا محتاجة مننا مزيد من النظرة التدبرية» ازاي إنك تنظر إن أنت كعبد أنت عبارة عن جزء من منظومة كبيرة اسمها "منظومة 
العبودية"» ازاي إن هذا الشرع وضع هذه المنظومة اللي فعلًا لما تنظر لجحزئياتما وتربطها في مزيج كلي يجمعها هتخرج بالمفهوم اللي احنا عايزين 
نتكلم عليه» مفهوم أن تكون هذه الحياة عبودية لله -سبحانه وتعالى-» ازاي إن هذا الدين أتى بمنظومة تشريعية متكاملة, ازاي إن هذه 
المنظومة التشريعية لم همل أي صغيرة ولا كبيرة» بل وازاي إن أنت تفهم إن الشرع اللي اهتم بدا يبقى نقلك ذهنيًا إلى ما هو أعظم» ازاي إن 
الشرع اللي اهتم بالشارع اللي أنت هتعدي فيه بيكون على الحال اللي يرضيك ويرضي الآخرين» وازاي إن أنت في هذا الممر العابر لا أنت 
هتمتد ايدك ولا نظرك ولا لسانك بالأذى للآخرين ولا الآخرين سيكون منهم الأذى لك. 

فتخيل أنت بقى لما تخش كدا في الإطار الفكري العام ازاي إن لو فعا المظلة التشريعية دي كلنا قعدنا في ظلهاء يا ترى الحياة هيبقى شكلها 


عامل ازاي؟ 


دايا في الفكرة الفلسفية بيناقشوا قضية المدينة الفاضلة, ازاي إن الفلاسفة قديمًا -خاصة فلاسفة اليونان- كان عندهم هذا الهم الشاغل» 
ازاي إن احنا نضع يعني منظور المدينة الفاضلة؛ المدينة الفاضلة دي هيبقى شكلها عامل ازاي» ويا ترى إيه هي القواعد اللي هتحكمها؟ ويا 
ترى ايه هي المنظومة العامة اللي ممكن تنظم لنا هذه اليوتوبيا اللي بيتكلموا عليها؟ 

وظلت هذه الفكرة شاغلة لأذهان الفلاسفة والمفكرين حتى وقت متأخر, يعني بعض المفكرين حاولوا إن هم يطبقوا فكرة المدينة الفاضلة 
وفعلا عملوا من حوالي ۸٠ ٠‏ سنة أكثر من تجربة في أكثر من مكان للمدينة اللي بعسمى المدينة الفاضلة» هل يا ترى نجحت على المستوى 
الفكري أو المستوى التطبيقي؟ أبدًا. حصل فشلء فشل ليه؟ لأن الإطار الجامع اللي وضعوه كان إطار فكري بشري» الإطار الفكري البشري 
مهما كان. مهما حاولت إن أنت تصل به إلى حد الكمال سيظل قاصرًاء لو شلت المنظومة دي كدا وابتديت تتأمل في المنظومة التشريعية 

هتجد إن هذا التشريع مش عملّك بس المدينة الفاضلة دا عمَلّك الحياة الطيبةء عملك فعلا منظومة, هذه المنظومة طُّقت بالفعل؛ يعني هي 
مش خيال ومش مرد فكرة عابرة كدا مرت في ذهن أحدهم» لا منظومة تشريعية من لدن حكيم خبير, وتم تطبيقها بالفعل ورأينا هذا التطبيق 
عمليًا في حياة البي -صلى الله عليه وسلم-» وحياة الصحابة الذين تربوا على هذه المنظومة, المنظومة الكلية الجامعة. 

الحياة اللي احنا بنقاسيها الآن وعايشين في يعني مشاكلها وآلامها هي عبارة عن المنظور العكسي اللي بيسموه برضه في الإطار الفلسفي 
"الديستوبيا" فكرة المدينة الفاشلة» احنا بنعيش في الديستوبيا دي» فكرة إن احنا خالفنا الشرع, لم نطبق الشرع, وما طبقنا الشرع طبقناه 
التطبيق الجزئي وليس التطبيق الكلي» لما تيجي تنظر إلى ما ينقصنا ستجد كل ما ينقصنا موجود فعليًا في هذا الإطار التشريعي الجامع» ازاي 
إن كل شيء بيمسّك داخليًا وخارجيًا في كل الدوائر امخيطة بيك تم تنظيمه وتم وضع الأسس والأطر اللي تحرسه سواء بتشريعات جزئية أو 
بقواعد كلية. 


الشرع اللي حافظ لك على الشارع اللي أنت هتمر فيه يقيتا هو اللي حافظ لك على كل حاجة في حياتك» وكل شيء بيشغلك في كل 
جزئيات حياتك» ومش بس كدا ربطلك كل هذه المنظومة في إطار تعبدي لله -سبحانه وتعالى-» فصار هناك حفظ للدين» حفظ للدنياء 
حفظ ليك لما تشغل دنياك بمذا الدين» فتبقى أصلحت من حياتك وكل دا مردوده معاك بعد كدا في الآخرة, فيظل الإنسان المؤمن على حال 
من الكسب الدائم؛ يكسب في دنياه ويكسب في آخرته» وبرضه ناخد منظور آخر, حديث أيضًا آخر يعني يكمّل فكرة التعامل مع الطريق؛ 
"عن أبي برزة الأسلمى قال: قُلتُ: يا َي الله عَلَمْني شيئًا أَنْتَفِعُ به. قال -صلى الله عليه وسلم-: اغزل الأذى عن طَرِيقٍ المسْلِمِينَ". " 
نفس الكلمة, احنا لسا بنكلم على ايه؟ على قضية الطريق اللي أنت هتعدي فيه, بس أنا عايزك تتدبر معايا شوية كدا في الحديث, أنا عايزك 
تتخيل كدا رجل جاء للنبي-صلى الله عليه وسلم- يطلب منه ماذا؟ يطلب منه النصح» يطلب منه الإرشاد, يا رسول الله علمني شيئّاء يعني 
هو طلب منه ايه؟ شيء واحد» طب والإجابة؟ الإجابة كانت بشيء احنا في منظورنا شيء بعيد جدًا عن السؤال فيما يبدو لناء يعني إنسان 
بيطلب من النبي -صلى الله عليه وسلم- شيء واحد ينتفع به. في أحد الروايات: علمني شيئا يُدْخِلْني الجنة, فتأتي الإجابة: "اغزلٍ الأدَى 
عن طرفي المنلميت” 


أنت عارف أبواب البر؟ أبواب البر كثيرة جدًا وعظيمة جدًاء أنت لو قعدت, أنا أنخيل كداء كل واحد منا مسك ورقة واتسأل السؤال دا: يا 
ترى إيه أعظم عمل ممكن يدخل الإنسان الجنة؟ أو ايه لو حاجة أنت عايز تركز عليها عشان تخش الجنة؟ كل واحد منا هيبقى له إجابة» بس 
يقيئًا كلنا هدشترك في ايه؟ هدشترك في حاجة معينة؛ إن فكرتنا للعمل اللي يدخّل الجنة هو عمل عظيم جدًاء أنا واحد من الناس مغلا أتخيل 
إن العمل العظيم دا يكون: استخراج الؤسع في العبادة, الجهاد في سبيل اللّه» إنفاق المال في سبيل الله يعني عمل كبير جدّاء عمل علشان 
أتخيل إن أنا أدخل الجنة -وأمر الجنة أمر عظيم- لابد أن يكون أيضًا السبب اللي الإنسان هيتعامل معاه عشان يخش الجنة لازم يكون برضه 
عظيم جدًاء فبناءً عليه أنا عندما أتخيل إن فيه واحد هيطلب من النبي -صلى الله عليه وسلم- عمل واحد بس يركز عليه عشان يخش الجنة» 
أنا متخيل إن لابد إن هيكون هذا العمل اللي هيرشده إليه البي -صلى الله عليه وسلم- أيضًا عمل عظيم جدًا. 

فكرة بقى العمل العظيم جدًا في دماغي مش هي دائمًا نفس فكرة العمل العظيم في منظور الشرع» فيه فارق كبير جدًا في مستوى الفهم 
بتاعي والتطبيق» وما بين مستوى التقصير الشرعي. 


محم سم 

فكرة ازاي إن أعمال الخير أصلًا أنا لما بنظر إليهاء أنا بنظر إليها من منظوري أناء بمنظور تفكيكي شوية, يعني أنا حاطط كل واحد كدا في 
خانة لوحده وعمال ذهني عمال بيقسم آه دا حاجة يعني مش أوي» دا حاجة عظيمة جدَاء دا حاجة كويسة جدًاء ففكرة منظور أعمال البر 
بالنسبالي هي عبارة عن مجموعة من المسائل المتناثرة كل واحد في حتةء لما تيجي بقى تنظر بالمفهوم اللي أنا عايز أركز عليه ازاي إن الإطار 
التشريعي العام ربط كل هذه الجزئيات في إطار جامع امه "إطار الحياة في كنف الشرع" "والإطار الحياة التعبدية لله -سبحانه وتعالي-" 

ابي -صلى الله عليه وسلم- لما سئل نفس السؤال» واحد يأ للنبي -صلى الله عليه وسلم- ويقول له: دلني على عمل هل يا ترى كانت 
إجابة النبي -صلى الله عليه وسلم- واحدة؟ لأ 

كل واحد سأل السؤال ده» البي -صلى الله عليه وسلم- أجابه بإجابة مختلفة» أحيانًا كان يقول الإجابة عبارة عن عمل واحد بس بيرشد 
إليه البي -صلى الله عليه وسلم-؛ 

ملا الصحابي الجليل ثوبان سأل رسول الله -صلى الله عليه وسلم-: "أَخْرتٍ يعمل أغمَله يُذجاني الله به الجنّة, فقال: "عليك بكثرة السجود, 
فإنك لا تسجدُ لله سجدةٌ إلا رفك الله بها درجة: وحطٌ با عنك خطيفة ٠‏ 

أيضًا عندما جاء الصحابي الجليل أبو أمامة وسأل النبي -صلى الله عليه وسلم- هذا السؤال: "مرن بِعَمّل". وفي رواية: " مرن بِعَمَل آخذه 
عنك ينفعني الله به» فقال -صلى الله عليه وسلم- :"عََيْكَ بالصّؤْم فَإنّه لا عذل له" حاجة ملهاش مثيل. 

يبقى فيه بعض الأحاديث النبي -صلى الله عليه وسلم- أرشد هذا الصحابي لعمل واحد, وفيه هناك أحاديث أرشد البي -صلى الله عليه 
وسلم- لعدة أعمال؛ عن أي أيوب قال: "جاءَ رَجْلٌ إلى الب -َصَلَّى الله عليه وسلّمّ فقال: فلي على عَمَلٍ أَغْمَلَهُ 
يدن من اة ويُباعِدُنٍ مِنَ انار قال: عبد الله لا تُشْركُ به شيئاء وقي الصَّلاة وتُؤْقٍ الزكاة وتصل ذا رحمك. فَلَمّا اذب قال ال 
اله صَلَّى الله عليه وسلَّمَ: إِنْ مَك با أُمرَ به دحل امنّة"* 

جاء رجل آخر أيضًا فقال: يا رسول الله أنبئني بعمل إن عملت به دخلت الجنة» فقال -صلى الله عليه وسلم-:"أفش السلامً وأطب الكلام 
وصلّ بالليل والناسُ نيامٌ تدخل الجنة بسلام""» لاحظ نفس السؤال والإجابات متعددة: أحيانًا الإجابة بعمل واحد, أحيانً بأكثر من عمل. 
فالفكرة العامة إن منظورنا احنا لمثل هذه الأعمال منظور ممكن يكون مش مستوعب أوي الفكرة» مش مستوعب الهم لا على المستوى 
الخاص في كل إنسان» ازاي إن فيه واحد هيسأل سؤال فتأتيه إجابة واحدة, ولا على المنظور العام اللي هو ازاي إنك تفهم مفهوم العمل في 
الشريعة ومفهوم الشريعة عندما تحرص على هذه الأعمال. 

لكن نرجع تان أيضًا للمشهد الذي بدأنا به» مسألة إماطة الأذى عن الطريق؛ الأذى دا سواء أذى معنوي بيكون عن طريق أذية الناس مثلًا 
لبعضها البعضء وإزالة الأذى الحسيء يعني إماطة الأذى أصلا عن الطريق -لاحظ- الشرع وضع ها يعني قيمة عالية جدًا. 

تعال كدا نقرأ بعض الأحاديث اللي وردت بس عن إماطة الأذى عن الطريق» يعني عندما أقول لك إيه مفهوم أو إيه منظورك أنت لإن واحد 
يشيل شيء من الأذى» أنت معدي لقيت مغلا طوبة في الطريقء حتة إزازة مكسورة في الطريق» أنت منظورك ايه لإزالة هذا الأذى عن طريق 
الناس؟ 

طبعًا كلنا هنقول دي حاجة كويسة» طب ايه رأيك إن الشرع مقالش عليها بس حاجة كويسة؛ الشرع وضع هذا الأمر -إزالة الأذى- وضعه 
في حيز أنه باب مش بس من أبواب البر» دا عبارة عن شعبة من شعب الإيمان؛ عن أبي هريرة -رضي الله عنه- قال: قال رسول الله -صلى 


صم مسلم 
١‏ صحيح النسائي 
1 ديع مسلم 
صحيح الترغيب 

الله عليه وسلم-: "الإيمانُ بضع وسَبْعُونَ أؤ بطْعٌ وسِنُونَ شَعْبَة فَأفْصَلُها قَوْلُ لا لَه إل الل وأذناها إماطةُ الأذى عَنٍ الطَّرِيقء واخَياء 
شُعْبَةٌ مِنَ الإيمان. " 

تخيل إماطة الأذى دهو مش مجرد بس عمل دا شعبة من شعب الإيمان. شوف الكلمة شعبة من شعب الإيمان, أنا عايزك تتخيل يعني موقع 
هذا الأمر عندما يتعلم الإنسان إن هذا العمل من إعانه. 

ثم هذا العمل له موقع عظيم, حتى إن إماطة الأذى ربط بأجر عظيم ألا وهو دخول الجنة؛ فعن أبي هريرة -رضى الله عنه- أن رَسِولَ الله 
صَلَّى الله عليه وسلّمَ قالَ: بيْتَما رج بْشِي بطريق» وجَدَ عُصْنَ شوك على الطّرِيق, فَأحَدَّه" -نحاه يعني" فآحَدَهُ فَشَكْرَ الله له فَعَفَرَ له. * 
وني لفظ: "مر رج بعْصنٍ شَجَرةٍ علّى ظهر طريقء فقَالَ :وله أن هذا عَنٍ المسِلمينَ لا ُؤذيهم فأذجل اة" 

وني لفظ قال -صلى الله عليه وسلم-:" لذ رأث رَجُلَّا يَتَقََّبْ في اجن في شَجَرَةٍ فَطَعَها من طهر الطريق كانت تُؤْذِي النّاسَ"١٠‏ 

يا ترى ايه موقع النصوص دي علي قلب الإنسان المؤمن؟ عمل زي دا من الإبمان. عمل زي داء عمل عظيم في هذا الشرع» عمل زي دا 
عمل يدخل الإنسان به الجنة» شوف اللفظ 'يَتَقَلْبُ في النّة", يعني تستشعر إن هو بيأخذ أجر عظيم جدًا في الجنة بمثل هذا العمل اللي 
بالنسبة لنا احنا في منظورنا احنا عمل بسيط جدًاء إيه يعني شوية أذى اتشالوا؟ ايه يعني حاجة يعني ممكن أصلًا يكون هذا الأذى مش أذى 
عظيم أوي برضه في نظرناء يعني مغلا غصن شجرة إيه المشكلة ما هو الواحد ممكن يعدي من فوقه وخلاص وانتهت القصة, لأ» هي مش 
مجرد بس اللقطة الصغيرة اللي أنت شايفها دي» هذا العمل عندما تربطه بمذه المنظومة الكلية هتفهم يعني إيه آحاد الجزئيات اللي احنا بنتكلم 
فيها» دي منهجية, منهجية كلية» منهج عظيم وضعه الشرع لك ولغيرك. 


ازاي إن أنت هتكون عبد لله في عبوديتك لله وعبد لله في تعاملك مع الآخرين, عبد لله في تعاملك مع الشريعة كليّاء وعبد لله في تعاملك في 
جزئيات حياتك. 

ازاي إن أنت هيكون هناك مثل هذا الأثر العظيم لتطبيقك هذه الشريعة في الأمور الصغيرة جدًا في نظرك واللي هيكون هذا المنطلق أكيد 
منطلق أكبر» يعني لا يُتخيل إن فيه إنسان بيتعبد لله بإزالة الأذى عن الطريق ويقر في قلبه إن إزالة هذا الأذى الصغير من طريق المسلمين 
عمل هو من شعب الإيمان وعمل يدخله الجنة وفي نفس الوقت هيكون في فهمه إن ممكن يؤذي الناس با هو أكثر من ذلك دا لا يمكن 
يكون بيفهم» لا بمكن يكون عنده ذرة عقل» لو فهم إن الشرع طلب منه إن هو يعني يشيل طوبة من الطريق وبعد كدا يروح يحدف الناس 
بيهاء دا لا بمكن يكون إنسان عاقل» زي برضه نفس الفكرة؛ فكرة ازاي إنك تضم إن يأتي نص ويقول: أن امرأة بغي من بني إسرائيل سقت 
كلبًا فأدخلها الله الجنة ازاي إن امرأة بغ وهي تحترف الزنا -والعياذ بالله- يكون سُقيا الكلب سبب لدخول الجنة, ما هو أنت مش لاقط 
برض هو اد مكل عرد هر الا الى سيقت ها الكلب كانت هي السب ق دخرل الحنة فيه هناك عمل قلي فيه هناك تك له 
سبحانه وتعالى-» فيه هناك شيء في داخل قرارة نفس المؤمن هذا هو الذي يجازى به» والعمل هو منظور أو هو الظاهر الذي ينبئ عن حقيقة 
الباطن في تعبد العبد بمذا العمل. 


" صحيح مسلم 
* صحيح البخاري 
سمج نجام 
1١‏ صحيح مسلم 

نرجع برضه يعني لشيء برضه تفصيلة كدا من التفاصيل اللي واحنا بنتدبر في نصوص الشرع» شوف معايا كدا الحديث دا: عن ابن عمر - 
رضى الله عنهما- عن النبي -صلى الله عليه وسلم- قال: لا يُقِِمَنَّ أَحَدُكُمْ الرّجُلَ من تَجْلِسِه ثم كلس فيه. ٠١‏ 

سبحان الله أيضًا زي ما بقولكم أنا أهو النصوص هذه هتلاقينا احنا في الغالب طبعًا بندرسها بندرس الأحكام التشريعية الخاصة بجاء لكن 
مبنلاقيش الوقت الكافي إن احنا نتدبر فيها من هذا المنظور, منظور النظرة الكلية يعني للتشريع. 

موقف عابر من مواقف الحياة, واحد ملا حابب يقعد في المسجد في مكان معين, في مجلس بنجتمع فيه له مكان معين, رجل بيعتاد منطقة 
معينة بيقعد فيهاء فجه لقى واحد ثاني قعد في المكان اللي هو معتاده, المكان اللي هو بيحبه, المكان اللي هو عايزه» ينفع يقومه من هذا 
المكان ويقعد فيه؟ 

لما تيجي تبص كدا من منظور بشري جرد دا حاجة يعني بسيطة: يعني واحد قاعد والتاني عايز يقعد مكانه يعني حاجة, حاجة مهاش كبيرة 
أوي» الحياة فيها ما هو أكثر طبعًاء نرجع تان ونشوف ازاي إن الشرع اهتم بقى بمذا الموقف العابر واللقطة العابرة دي في حياتناء اتنين واحد 
قاعد والتاني عايز يقعد في نفس مكانه. خلاص يعني حاجة بمكن بسيطة جدَّاء لكن في منظور الشرع هذا الأمر احتاج أن ينزل فيه نص 
تشريعي» أن يتكلم لسان الشرع بهذا الموقف؛ ليحدد لك كيف نتصرف فيه سبحان الله العظيم! 

شوف التنظيم والإحكام التشريعي ازاي إن الشرع راعى مثل هذا الموقف اللي مكن برضه في حياتنا يكون موقف مش مهم وي موقف 
عابر جدّاء تمكن فيه مواقف طبعًا أكبر من كده بكتير وأهم من كده بكثير» لكن لما تيجي تنظر بقى للمنظور الكلي هتفهم ازاي إن هذه 
الحياة اللي بنعيش فيها ل ثترك هكذاء لما يكون عندنا مثل هذه الدقة التنظيمية في تعاملاتنا مع بعضنا البعض» وازاي إن احنا نراعي بعضنا 
البعض» وازاي إن الشرع اهتم حتى بالمواقف العابرة في حياتنا مع بعضنا البعض» هتفهم ازاي نقدر إن احنا ننظم ما هو أهم وما هو أعلىء 
لفتة جديدة في الأفق التدبري. 


أنت إيه أنت يا عبد الله في ميزان الشرع» ازاي إن الشرع اهتم بجزيئات حياتك» اهتم حتى بالمواقف العابرة» معدي في الطريق, جاي تقعد» 
كل ده الشرع اهتم به» جرد مجلس عابر في حياتك الشرع اهتم به ونظمه لك» ومن اللي يقعد ومن اللي ميقعدش» ومن اللي يعمل ومن اللي 
ميعملش, ازاي إن مكن حاجات صغيرة في حياة الإنسان ممكن تعكر من صفوه وصفو علاقته بالآخرين» الشرع يقطع هذا الأمر ويقفل 
ويسد هذا الباب تمامًاء أي باب ينفذ منه الشر لك أو لغيرك اللي هيفهم دي هيفهم ازاي يتعامل فيما هو أكبر. 

زي بالظبط برضه اللي هيفهم ازاي إن الشرع اهتم جدًا بمسألة إن احنا ننتظم في صف واحد» واحنا نقف بين يدي الله -سبحانه وتعالى- 
بالصلاة» هل يا ترى الشرع اهتم بس باللي احنا نقف في هذا الصف نجرد إن احنا نقف زي قوالب الطوب المرصوصة وخلاص؟ ولا دا له 
منظور آخر؟ منظور تدبري؟ وله انعكاس في أمر آخر, في ازاي إن احنا نكون أيضًا في حياتنا مثل هذا البنيان المرصوص, المؤمن للمؤمن كده 
كتف بكتف» ونقف مع بعض صف واحد في حياتنا. 

كثير جدًا من المشاهد التشريعية محتاجة مننا هذا المنظور, محتاجة مننا ازاي ننظر منه ونخرج منه بمذه النظرة اللي تخرج منها بمنهجية في حياتك» 
بل سبحان الله يعني مش مجرد بس دا لو واحد قعد في مجلس ثم قام منه آه الشرع يقول لك ازاي نتصرفء ازاي إن لو واحد قام من مجلس 
وعاد إليه هو أحق به» خلاص معدش» يعني زي بالضبط بتحصل عندنا في المسجد, يعني واحد قاعد في مكان وقام يتوضى ورجع» دا الشرع 
يحفظ له مكانه, يا ترى دي محتاجة فعلًا إن الشرع يتكلم في حاجة زي كدا؟ آه» محتاج إن هي تتنظم» علشان هي لما دي هتتنظم غيرها فيما 

هو أكبر هيتنظم» ولو أنت فهمت حقوقك وحقوق الآخرين» لو راعيت دي هتراعي ما هو أكبر» ولو انتظمت النقطة دي هينتظم في حياتك 
ما هو أكبرء ولو تربينا على هذه الأمور بالنقاط الصغيرة دي هتنتظم حياتنا فيما هو أكبر. 

شوف مردود النص التشريعي ده على حياة الصحابة؛ 

كان ابن عمر -رضي الله عنه- إذا قام له رجل من مجلسه لا يجلس» شوف أنت بقى مردود النص على الحياة العملية» هو هناء هو مقومش 
حد, هو مقالش لحد قوم إنما هو داخل فواحد قاعد في مكانه فحب يقوم إكرامًا له ويقعده, مكانش يقعد, ميرضاش, عارف ليه؟ لأنه اتری 
على ده» اتربى على تعظيم حق الآخرين. 

طب ما الثاني محدش أجبره» ده هو قام من نفسه! قال لك: علشان ميكونش من جواه هذا الإنسان اللي قام ده» ممكن يكون قام إحراجًا 
مثلاء يعني هو حرج من مكانة عبد الله بن عمر فحب إنه هو يقوم ويكرمه لأ. ميرضاش حق إنه ياخد منه حاجة على سبيل إن هو جاي 
تخيل أنت بقى يعني نزل أنت الأمور الجميلة اللي احنا بنتكلم فيها دي على واقعنا وهتشوف أد إيه فيه انفصال ما بين هذا الأفق التشريعي 
العظيم وما بين حياتنا. 

النقطة اللي عايز أركز عليها في هناك الكثير والكثير نما ينقصناء قبل ما نتكلم على اللي بينقصنا في حياتناء عايزين نفهم ايه اللي ناقصنا في 
المنهج اللي هنتعامل به في حياتناء في الوقت اللي هنفهم فيه هذا المنهج وفضمه هنعرف ازاي نطبقه, هنتعب لحد ما نطبقه» بس بإذن الله 
سنجد مبتغانا فيما بين أيديناء احنا مش محتاجين إن احنا ندور شرق وغرب» مش محتاجين إن احنا نجتهد كنير جدًا في إرساء قواعد, إنما 
محتاجين إن احنا ننفض التراب على ما بين أيدينا من هذه الكنوز, عندما نفهم ونعقل ونتدبر ونعمل ستختلف حياتنا كثيرا وكثيرا. 

نسأل الله -سبحانه وتعالى- أن يعلمنا ما ينفعنا وأن ينفعنا بجا علمناء أقول قولي هذا وأستغفر الله العظيم لي ولكم, وإلى لقاء آخر إن شاء 
الله والسلام عليكم ورحمة الله وبركاته. 

